Мектеп ғимараты жалға берілді: Алматы әкімдігі ақпаратқа жауап берді
DATE: 12:13, 20 Маусым 2022 | GMT +5
TITLE: Мектеп ғимараты жалға берілді: Алматы әкімдігі ақпаратқа жауап берді
URL: https://kaz.inform.kz/news/mektep-gimaraty-zhalga-berildi-almaty-akimdigi-akparatka-zhauap-berdi_a3946287/
META: DATE: 12:13, 20 Маусым 2022 | GMT +5
TOTAL WORDS: 96
AUTHOR(S):
TEXT: Оқушылардың бейнеүндеуі әлеуметтік желіде тарады. Онда олар атааналар мен оқушыларды мұндай заңсыз шешімге қарсы тұруға шақырды. Алматы қалалық білім басқармасы Бостандық ауданы, «Нұр Алатау» ықшамауданындағы №189 мемлекеттік жалпы білім беретін мектеп ғимаратының бір бөлігін жалға беру мәселесіне қатысты жауап берді. «Аталған білім мекемесін жалға беру туралы ақпарат шындыққа жанаспайды. Әлеуметтік желіде тараған бейнеүндеуге қатысты мұғалімдер, оқушылар мен атааналар арасында қажетті түсіндіру жұмыстары жүргізілді», - деп жауап берді қалалық білім басқармасынан. Сондай-ақ мәлім етілгендей, Алматы құрылыс басқармасы мектеп ғимаратын күрделі жөндеуден өткізу үшін және сейсмикалық тұрғыда күшейту бойынша жобалық-сметалық құжаттама әзірлеп жатыр. Құрылыс-монтаж жұмыстары 2023 жылға жоспарланған
